open-index/open-wikipedia-markdown huggingface dataset:
Ferdrach fan Snits

It **Ferdrach fan Snits** fan 30 april 1498 markearret de ein fan de Fryske frijheid en it begjin fan de Saksentiid yn Fryslân. It ferdrach waard sletten tusken de Skieringers en Albrecht fan Saksen en wie de formele útwurking fan earder makke ôfspraken tusken de belutsen partijen. Hessel fan Martena wie ien fan de ûndertekeners fan it ferdrach.
De hartoch fan Saksen wie sels net oanwêzich yn Snits, mar liet him fertsjintwurdige troch Wilwolt fan Schaumberch en Neithard Fuchs. 

Mei it ferdrach fan Snits waard Albrecht fan Saksen earst allinnich erkend troch Westergoa, yn oktober 1498 soene Eastergoa en inkele gritenijen út de Sânwâlden folgje. Yn july 1499 komt Albrecht mei syn soan Hindrik nei Fryslân om him persoanlik ynhuldigje te litten. 

## Ynhâld
It ferdrach hâlde ûnder mear yn:
* Albrecht fan Saksen ferkrige fan de Skieringers in tal rjochten op it mêd fan festingbou, belêstingen, rjochtspraak, muntslach en it jaan fan benefysjes en lienen. 
* De hartoch ûnthjitte de ynwenners fan Westergoa te beskermjen en nimmen tsjin syn wil bûten Fryslân foar it gerjocht te daagjen en bûten it oerienkommene gjin nije belêstingen of oare saken yn te fieren sûnder ynstimming fan de Friezen.
Wrakseljen op de Olympyske Simmerspullen 1956

De **[[Olympyske Simmerspullen 1956]]**, ek wol de **XIXe Olympiade** neamd, waarden yn 1956 yn Melbourne, Austraalje hâlden. It wrakseljen waard hâlden yn it *Royal Exhibition Building*.

## Royal Exhibition Building
It Royal Exhibition Building waard yn 1880 boud foar de wrâldtentoanstelling en is hjoed-de-dei in monumint dat op de wrâlderfgoedlist stiet. De Royal Exhibition Building waard ûntwurpen troch Joseph Reed. In oantal parten fan it gebou binne yn de rin fan de jierren wol ferdwûn sa baarnde yn 1953 akwarium ôf en waard yn 1979 de balseal ôfbrútsen. Yn 1956 waard it gebou brûkt foar de Olympyske Simmerspullen, der wie plak foar 3.500 taskôgers. 

## Manlju
### Gryksk-Romeinsk

### Frije Styl

## Medaljespegel
Wrakseljen op de Olympyske Simmerspullen 1960

De **[[Olympyske Simmerspullen 1960]]**, ek wol de **XVIIe Olympiade** neamd waarden yn 1960 hâlden yn Rome, de haadstêd fan Itaalje. It wrakseljen waard hâlden by de *Basilica di Massenzio*. 

## Basilica di Massenzio
It Basilica di Massenzio binne de ruïnes fan in âld romeinsk basilyk út 312 foar kristus de ruïnes dy't der no noch steane binne net dy fan de basilyk sels mar fan in badhûs. Der wie yn in tidelik olympysk stadion plak foar 5.402 taskôgers.

## Manlju
### Gryksk-Romeinsk

### Frije Styl

## Medaljespegel
Gjalt Pilat

**Gjalt Pilat** (Bûtenpost, 11 oktober 1949) is in foarmjouwer fan meubels út Twizel en samler fan Fryske folkskeunst. 

## Libben en wurk
Gjalt Pilat groeide op yn in húshâlding mei fjirtjin bern. De meubelstikken fan de *Famylje Collection* makket er yn de mande mei syn frou Diny. De meubelstikken krigen ek nammen fan omkes, muoikes, neven en nichten. Hy brûkt de materialen sa klear en suver mooglik mei in hege kwaliteit. Hy siket om in ienfâldige oardering, mei leafde foar it ambacht en materiaal. Opset fan Pilat is om syn meubels der robúst en sober út sjen te litten. De ôfwurking bart mei natuerlike oalje en/of sjippe, sadat it hout syn natuerlike oansjen hâldt. 

Yn 1974 begûn Gjalt Pilat yn Twizel mei it restaurearjen en ferkeapjen fan antike meubels. Hy hie niget oan de skientme en funksjonaliteit fan it âlde húsrie en de ambachtlikens dêr't it mei makke wie. Sa wurde der by tiden âlde houtferbinings yn de meubels brûkt en wurdt in soad (massyf) iperenhout brûkt. Neat wurdt yn searje makke, alles is hân- en metten wurk. Yn it famyljebedriuw wurkje ek syn dochter Kristien Pilat en Peter Tromop, beide âld-studinten fan de hegeskoalle yn Kampen en Swol, it hjoeddeiske ArtEZ, it ûntwerpteam fan Pilat&Pliat. 

## Vredeman de Vries-priis
Yn 2011 krige er de Vredeman de Vries-priis foar syn foarmjouwing fan it ûntwerpen fan de tafelrige "Pake Sytze", neamd nei Gjalt syn pake. De rige ‘Pake Sytse’ is basearre op de klokkestoel. De konstruksje fan de klokkestoel is útgongspunt foar de meubels dy't besteane út in rjochthoekige en in ovale tafel yn wâlnutehout en in hege tafel yn ikehout.
Toulûken op de Olympyske Simmerspullen

**[[Toulûken]]** wie ien fan de sporten dy’t op it programma fan de **[[Olympyske Spullen|Olympyske Simmerspullen]]** stien hat. 

## Skiednis
Toulûken stie tidens de Spullen fan 1900 fan Parys foar it earst op it programma. Ek yn de fjouwer dêrop folgjende Spullen stie it toulûken op it programma. It makke doe diel út fan it Atletyk programma. Mar YOK beskoget it no as aparte Olympyske sport.

## Medaljespegel
De top seis fan lannen dy't by it toulûken medaljes wûn ha tidens de Olympyske Simmerspullen.
Toulûken op de Olympyske Simmerspullen 1908

De **[[Olympyske Simmerspullen 1908]]**, ek wol de **IVe Olympiade** neamd waarden yn 1908 yn Londen, Grut-Brittanje hâlden. It toulûken waard hâlden yn it *White City Stadium*. 

## White City Stadium
It White City Stadium waard yn 1907 boud foar de Olympyske Simmerspullen yn 1908. It hie doe plak foar 93.000 taskôgers. It hie in Atletykbaan fan 536,44 m in baanhurdfytsbaan fan 660 meter in Swimbad fan 100 meter mei in dûktoer. De oarspronklike atletykbaan hat tsjinst dien oant 1914. Yn 1927 is de atletykbaan fuorthelle en ynsiedde mei gêrs om plak te meitsjen foar wynhûndraverijen. Yn 1985 is it White City Stadium ôfbrutsen om plak te meitsjen foar de gebouwen fan in tillefyzjestjoerder.

## Utslaggen
Toulûken op de Olympyske Simmerspullen 1900

De **[[Olympyske Simmerspullen 1900]]**, ek wol de **IIe Olympiade** neamd waarden yn 1900 yn Parys, Frankryk hâlden. It toulûken waard hâlden yn it *Bois de Boulogne*. It wie de earste kear dat it toulûken op it programma stie fan de Simmerspullen.

## Utslaggen
Toulûken op de Olympyske Simmerspullen 1904

De **[[Olympyske Simmerspullen 1904]]**, ek wol de **IIIe Olympiade** neamd waarden yn 1904 yn Saint Louis, de Feriene Steaten hâlden. It toulûken waard hâlden op it *Francis Field*.

## Francis Field
It Francis Field waard boud yn 1904 as ûnderdiel fan de wrâldtentoanstelling en wie it haadstadion fan de Olympyske Simmerspullen 1904. En it hie plak foar 19.000 taskôgers. Yn 1984 is it oantal sitplakken foar taskôgers werom brocht nei 4.000.

## Utslaggen
Wijbren Elgersma

**Wijbren Elgersma** (Ternaard, 29 april 1896 - Frjentsjer, 28 febrewaris 1960) wie in Nederlânske politikus.

## Wurkpaad
Elgersma wie in soan fan Klaas Wybrens Elgersma en Feike Jans Terpstra. Hy begûn syn karriêre as twadde amtner op de sekretary by de gemeente Westdongeradiel yn 1913. Fjouwer jier letter waard er adjunkt-kommys yn Swol. Net folle letter gie er al werom nei Westdongeradiel, no as earste amtner. Fan 1921 oant 1931 wie hy gemeentesekretaris fan Barradiel.
Yn 1931 waard er beneamd as boargemaster fan Frjentsjerteradiel. Dêrnjonken wie er ûnder oaren ynspekteur fan de feriening foar kristlik folksûnderwiis (1931-1950) en lid fan Provinsjale Steaten.

Yn de Twadde Wrâldkriich krige Elgersma dien en waard ferfongen troch in NSB-boargemaster. Nei de oarloch kaam er werom yn it amt. Elgersma hie in hertkwaal, sadat er yn 1949 sykteferlof oanfreegje moast; maaie 1952 waard him earfol ûntslach ferliend. Hy waard opfolge troch Frederik Willem Steenhuisen, dy't him ûnder syn siikwêzen al as waarnimmend boargerfaar ferfongen hie.
Toulûken op de Olympyske Simmerspullen 1912

De **[[Olympyske Simmerspullen 1912]]**, ek wol de **Ve Olympiade** neamd waarden yn 1912 yn Stokholm, Sweden hâlden. It toulûken waard hâlden yn de *Stockholm Olympic Stadium*.  

## Stockholm Olympic Stadium
It Stockholm Olympic Stadium waard boud yn 1912 en hie doe plak foar 20.000 taskôgers. Nei de Spullen is der in laach fan de noardeast tribune ôfhelle en no is der noch plak foar 14,500 taskôgers. 

## Utslaggen
Jan van Beyma

**Jan van Beyma** (Ljouwert, 10 juny 1848 - De Haach, 25 july 1900) wie in Nederlâns boargemaster.

## Famylje
Van Beyma wie in soan fan Jhr. Mr. Julius Matthijs van Beyma (1813-1898), ofsier fan justysje, en Anna Catharina Adema (1814-1848). Hy troude mei Lucia Aleida Kymmell (1852-1934). Fan 1874 oant 1876 wie er boargemaster fan Zuidwolde. Hy folge yn 1876 syn efterneef U.J. Heerma van Beyma thoe Kingma op as boargemaster fan Lemsterlân en bleau dat oant 1885. Hy ferhuze letter nei  Flaardingen. Van Beyma stoar mei 52 jier.
Zethuis

**Zethuis** is in buorskip yn de gemeente Westerkertier yn it súdwesten fan de provinsje Grinslân. Zethuis leit wat benoarden it doarp Mearum. De namme is grif ôflaat fan *setboer*, it hûs fan de setboer.

Direkt bewesten it gat leit it natoergebiet de Jilt Dijksheide, it ienige heidefjild dat yn it súdlik Westerkerrtier oerbleaun is.
Skermjen op de Olympyske Simmerspullen

**[[Skermjen]]** is in sport dy't al fan de earste moderne Olympyske Spullen ôf op it Olympyske programma stiet.

## Skiednis
De sport stiet fan 1896 ôf al op it programma fan de Olympyske Simmerspullen. Opfallend binne de dissiplines foar skermleararen op de earste twa edysjes fan de Spullen. Dizze skermleararen wiene de earste profs dy't oan de Olympyske Spullen meidwaan mochten .
Sûnt 1924 stiet skermjen ek foar de froulju op it programma, earder stie allinne de floret op it programma, yn 1996 kaam de degen derby en yn 2004 folge de sabel dissipline.
It programma fan de manlju waard fan 1920 oant en mei 2004 net feroare. Neidat yn 2008 foar sawol de manlju en froulju in lyk oantal ûnderdielen op it programma kaam en trochdat it YOK it oantal skermûnderdielen foar manlju en froulju tegearre oant tsien werombrocht waard, is fanôf de edysje fan 2008 in rûlaasjesysteem by de lanneûnderdielen ynfierd.

## Dissipline
### Manlju

### Froulju

### Iepen

## Medaljespegel
De top-10 fan lannen dy't by it skermjen medaljes wûn ha tidens de Olympyske Simmerspullen.

## Sjoch ek
*Skermjen op de Paralympyske Simmerspullen
Bumastins

De **Bumastins** of **Buwama steenhuys** stie ûnder Aldwâld yn de gemeente Kollumerlân, east fan de dyk yn Wygeast, noard fan de Swartewei tusken Eysmastins en Allemastate. Fan de stins is neat werom te finen.

It boujier is net bekend, mar tusken Eysma en Allema wurdt troch Schotanus yn 1718 as ferdwûn hûs Buma oanjûn op it kadastrale perseel Westergeast C148-150. Buwama steenhuys yn Aldwâld wurdt yn in oarkonde út 1485 fermelde as westlik lizzend fan trije pûnsmiet yn Aldwâld dy't tegearre mei ien mêd greidlân op de Lange Hameren troch Ymke Reinkema oan it konvint fan Feankleaster skonken waard. Neffens Andreae hearde it stienhûs oan de Westergeaster famylje Fan Buma en mei it "met seekere hornleger en hieminge" (SC16) identifisearre wurde. Yn 1640 wie dit eigendom fan Hessel fan Sminia dy't troud wie mei Fock fan Buma. Letter kaam dit stik lân by it neistlizzende Allemastate. De namme Bumahiem wie yn 1885 noch bekend.

## Bewenners
* famylje Buma
* Hessel fan Sminia (sa. 1640)
Toulûken op de Olympyske Simmerspullen 1920

De **[[Olympyske Simmerspullen 1920]]**, ek wol de **VIIe Olympiade** neamd waarden yn 1920 yn Antwerpen, Belgje hâlden. It toulûken waard hâlden yn it *Olympisch Stadion*. It wie de lêste kear dat it toulûken op it programma stie fan de Simmerspullen.

## Olympisch Stadion
It Olympisch Stadion waard boud yn 1920 en hie doe plak foar 12.771 taskôgers.

## Utslaggen

## Útslaggen Fryske dielnimmers
Frederik Willem Steenhuisen (1893-1969)

**Frederik Willem Steenhuisen** (Ezinge, 19 desimber 1893 - Ljouwert, 18 april 1969) wie in Nederlânske PvdA-politikus.

## Wurkpaad
Steenhuisen waard berne as soan fan lânbouwer Lammert Steenhuisen en Grietje Rosema. Hy sette syn amtlike karriêre útein yn 1910 as folontêr yn Aduard. Hy wie efterinoar amtner op de sekretary yn It Bildt (1913-1917) en Frjentsjer (1917-1918). Hy kaam yn 1918 yn tsjinst fan de gemeente Frjentsjerteradiel as sjef fan de sekretary, fjouwer jier letter waard er dêr gemeentesekretaris. 

Yn 1952 folge de beneaming as boargemaster fan dy gemeente, hy waard ynstallearre op 1 july fan dat jier. Dêrfoar hie er lykwols al twa en in heal jier waarnimmend boargemaster west, fanwege sykte fan syn foargonger Wijbren Elgersma.

Per 1 jannewaris 1959 gie er mei pinsjoen, mar bleau yn Frjentsjerteradiel wenjen. Yn 1968 ferhuze Steenhuisen fanwege tebekrinnende sûnens nei soarchsintrum Aldlânstate yn Ljouwert. Dêr stoar hy yn de âldens fan 75 jier, nei fan de trep fallen te wêzen, oan de gefolgen fan in skedelbasisfraktuer.

Steenhuisen wie in folle neef fan Frederik Willem Steenhuisen (1883-1953), boargemaster fan Tytsjerksteradiel.
Skermjen op de Olympyske Simmerspullen 2008

De **[[Olympyske Simmerspullen 2008|Olympyske Spullen fan de XXIXe Olympiade]]** waarden fan 8 oant en mei 24 augustus 2008 hâlden yn Peking, de haadstêd fan Sina.
It skermjen hie plak yn it *Olympic Green Convention Center*.

## Utslaggen
### Degen lannen

### Degen yndividueel

### Floret lannen

### Floret yndividueel

### Sabel lannen

### Sabel yndividueel

## Medaljespegel
De top-10 fan lannen dy't by it skermjen medaljes wûn ha tidens de Olympyske Simmerspullen 2008.

## Sjoch ek
*Skermjen op de Paralympyske Simmerspullen 2008
Hell Gate

**Hell Gate** is in nau stik yn de East River yn New York City. It wetter skiedt Ward's Island en Randall's Island fan Astoria, Queens.

De namme "Hell Gate" komt fan it Nederlânske *Hellegat*, dat yn it earstoan de namme fan de hiele East River wie. It wetter wurdt beskreaun yn de ferslaggen fan de Nederlânske ferkenner Adriaen Block, de earste Europeaan dêr't fan witten is dat er it wetter befarre yn 1614 mei it skip de *Onrust*. 

## Keppelings om utens
*  Offisjele webside fan East River
*  De ûntdekking fan de Hell Gate
Neuse (rivier)

De **Neuse** is in rivier yn de Amerikaanske staat Noard-Karolina, dy't likernôch 325 km lang is. De rivier mûnet yn Pamlico Sound, en wurdt hieltyd sompiger nei de mûning ta, lykas mear rivieren oan de eastkust fan de FS. It streamgebiet fan de Neuse beslacht 14.600 km2.

## Sydrivieren
*West Bear Creek
*Bear Creek
*Lefferts' Creek
Skermjen op de Olympyske Simmerspullen 1896

De **[[Olympyske Simmerspullen 1896]]**, offisjeel de Spullen fan de **I Olympiade**, wiene de earste moderne Olympyske Spullen en waarden yn Atene, Grikelân hâlden.   It skermjen waard hâlden yn in it *Zappeion*. 

## Zappeion
It Zappeion waard boud yn 1874. Yn 1869 waard 80.000 m² iepebiere grûn tusken tusken de túnen en de antyke Timpel fan de Olympyske Seus troch it Grykske parlemint oanwiisd foar de bou fan bouwurken foar de Olympyske Simmerspullen. It Zappeion wie it earste kompleks dat spesjaal boud waard foar de Spullen. It Zappeion hie plak foar in ûnbekind oantal taskôgers.

## Utslaggen
### Floret yndividueel

### Floret leararen

### Sabel yndividueel

## Medaljespegel
De top-10 fan lannen dy't by it skermjen medaljes wûn ha tidens de Olympyske Simmerspullen 2008.
Mystic (rivier yn Massachusetts)

De rivier **Mystic** (Ingelsk: *Mystic River*) is in rivier yn de Feriene Steaten yn de steat Massachusetts. De rivier is 10 km lang en rint foar in part parallel oan de ûnderrin fan de rivier de Charles. It streamgebiet beslacht 197 km².

De namme is ôflaat fan it Wampanoagwurd *muhs-uhtuq*, dat "grutte rivier" betsjut. De rivier streamt fan it Lower Mystic Lake troch de regio Boston en de delsettingen Arlington, Medford, Somerville, Everett, Charlestown, Chelsea en East-Boston. De Mystic mûnet yn de haven fan Boston út.
Johannesburg

*Johannesburg (of Jehannesburch), in stêd yn de Súd-Afrikaanske provinsje Gauteng
*Johannesburg (Kalifornje), in plak yn de Amerikaanske steat Kalifornje
*Johannesburg (hynder), in Amerikaansk hynsteras

Dêrneist kin it ek ferwize nei:
*Johannesburg International Airport, de âlde namme foar fleanfjild OR Tambo International Airport
*Johannesburg Securities Exchange, de Súd-Afrikaanske effektenbeurs
Voortrekkers

De **'Voortrekkers**' (Frysk: 'paadsljochters' of 'foartrekkers') wiene blanke Súd-Afrikaanske boeren, dy't tusken 1830 en 1850 emigrearren út de troch de Britten anneksearre Kaapkoloanje nei it gebiet om de Oranjerivier hinne, yn de saneamde Grutte Trek.

De Foartrekkers wienen benammen *[[trekboer]]* (boer sûnder pleats) út de eastlike gebieten fan de Kaap. Ien groep Foartrekkers migrearre nei Natal, dêr't se oer in ferdrach mei de Sûlûkening Dingane ûnderhannelje koene. Doe't dy ynienen fan miening feroare deade hy lykwols de lieder fan de Foartrekkers, Piet Retief en de helte fan de Foartrekkers dy't him folge wiene.

Andries Pretorius waard de nije lieder, en wreekte him yn in gefjocht by de Ncomerivier, de saneamde Slach by Bloedrivier, op 16 desimber 1838. De Republyk Natalia waard stifte yn 1839, mar waard troch de Britten anneksearre yn 1843.

Ferskate boererepubliken waarden oprjochte yn Sûlû-gebiet, en hâlden stân tank sij harren superieure bewapening neffens dy fan de Zulu's. Dy boererepubliken laten ta de oprjochting fan de Oranje Frijsteat en de Súd-Afrikaanske Republyk, dy't bestean bleaunen oant harren anneksaasje troch it Feriene Keninkryk yn 1900 yn de Boere-oarloch.

De Foartrekkers wurde betocht troch in Foartrekkermonumint by Pretoria, dat boud waard yn 1949. Pretoria waard neamd nei de lieder fan de Foartrekkers, Andries Pretorius.
Skermjen op de Olympyske Simmerspullen 2004

De **[[Olympyske Simmerspullen 2004]]**, ek wol de **XXVIIIe Olympiade** neamd, waarden yn 2004 hâlden yn Atene, de haadstêd fan Grikelân.
It skermjen waard hâlden yn de *Fencing Hall*.

## Utslaggen
### Degen lannen

### Degen yndividueel

### Floret lannen

### Floret yndividueel

### Sabel lannen

### Sabel yndividueel

## Medaljespegel
De top-10 fan lannen dy't by it skermjen medaljes wûn ha tidens de Olympyske Simmerspullen 2004.

## Sjoch ek
*Skermjen op de Paralympyske Simmerspullen 2004
Pelgrimsrus

**Pelgrimrus** (Frysk: *Pylgers Rêst*) is in plak yn de provinsje Mpumalanga yn Súd-Afrika. It waard útroppen ta nasjonaal monumint. Meidat der yn septimber 1873 goud ûntdekt waard kamen der in soad goudsikers hinne. Ein 19e iuw kamen de konsesjes yn hannen fan it bedriuw *Transvaal Gold Mining Estates* (TGME), dy't ûndergrûnske minen oanlei. De aktiviteit einige yn 1971 en it doarp waard ferkocht oan de oerheid dy't der yn 1986 in nasjonaal museum en monumint fan makke.
 
It langhalige doarp leit oan in wei op in heuvel en bestiet út in *uptown* (boppestêd) en in *downtown* (legere stêd).

It âlde begraafplak wjerspegelet de skiednis fan it plak. Alle grêven, de measten fan 'uitlanders', lizze allegear yn deselde rjochting, útsein fan de ferneamde *Grave Robber's*, it 'grêf fan de dief' (anonym), leadrjocht op de oare grêven, hawwe allinnich in krús en de boppesteande tekst. Dat suggerearet dat de dief deade waard by it stellen fan ien fan de goudsikerstinten. Dy tinten wiene meast it ienige thús fan de goudsikers sadat in swiere straf rjochtfeardige wie.


Ofbyld:Pilgrim's Rest03.jpg|*Heech Pelgrimrus*
Ofbyld:RobbersGravePilgrimsRest.JPG|*Rôversgrêf*
Ofbyld:Pilgrim's Rest02.jpg|*Tsjerkhôf Pelgrimsrus*
Ofbyld:Pilgrim's Rest06.jpg|*Alde wein*
Ofbyld:Pilgrim's Rest07.jpg|*Restaurant*
Ofbyld:Pilgrim's Rest05.jpg|*Garaazje mei pomp*
Ofbyld:Pilgrim's Rest13.jpg|*Myn*
Ofbyld:Pilgrim's Rest04.jpg|*Alde auto (Austin)*


## Keppeling om utens

*  ''Pilgrim's Rest Reduction Works Industrial Heritage Site'' - Wrâlderfgoedsintrum UNESCO
Charles (rivier)

De rivier de **Charles** (Ingelsk: **Charles River**), is in relatyf koarte rivier yn de steat Massachusetts yn de Feriene Steaten fan Amearika, dy't Boston fan Cambridge en Charlestown skiedt.

De rivier wurdt fuorre troch likernôch tachtich beekjes en ferskate boarnen ûnder de grûn. De Charles meänderet mei grutte bochten troch it lânskip oer in lingte fan sa'n 130 km fan *Echo Lake* yn Hopkinton ôf. Hy rint troch 58 stêden en doarpen yn it easten fan Massachusetts, eardat er yn de haven fan Boston mûnet. Yn ferhâlding ta de lingte fan de rivier en it relatyf grutte ôfwetteringsgebiet fan sa'n 750 km², leit de boarne himelsbreed tichtby, mar 42 km fan de mûning fan de rivier; en it ferfal is mar 105 m. It is it meast tichtbefolke rivierbekken fan New England.

De Harvard-universiteit, de Universiteit fan Boston en it Technologysk Ynstitút fan Massachusetts lizze allegearre oan de Charles; yn Boston seld ferbredet de rivier him ta in mar dat omjûn is fan parken, sa as de *Charles River Esplanade*. De rivier wurdt brûkt foar wettersport, fral roeie en silen. Elts jier yn oktober wurdt de roeiwedstriid de *[[Head of the Charles]]* dêr holden.

## De Charles yn de populêre kultuer
De rivier Charles komt foar yn de popsong "Dirty Water" fan de groep The Standells.

:*Down by the River...*
:*Down by the banks of the River Charles*
::*(Oh, that's what's happenin' baby)*
:*That's where you'll find me*
:*Along with lovers, muggers, and thieves.*
::*(Ahh, but they're cool people)*

It nûmer giet oer Boston, en wurdt soms as Boston syn offisieuze folksliet beskôge. It waard skreaun doe't Boston swierrichheden mei wetterfersmoarging hie ("I love your dirty water, Boston you're my town").


Ofbyld:Longfellow pru.jpg|De Longfellow Brêge de Charles River, by't winter.
File:Charles River (Pear Biter).jpg|De Charles en Boston by nacht
File:Charles River Esplanade, Boston, Massachusetts.JPG|De *Charles River Esplanade*
File:Weeks Footbridge Cambridge, MA.jpg|John W. Weeks fuotgongersbrêge
Skermjen op de Olympyske Simmerspullen 1900

De **[[Olympyske Simmerspullen 1900]]**, ek wol de **IIe Olympiade** neamd waarden yn 1900 yn Parys, Frankryk hâlden. It skermjen waard hâlden yn de *Jardin des Tuileries,*.

## Utslaggen
### Degen yndividueel

### Degen leararen

### Floret leararen en amateurs

### Floret yndividueel

### Floret leararen

### Sabel yndividueel

### Sabel leararen

## Medaljespegel
Twadde Boere-oarloch

De **Twadde Boere-oarloch** fan 1899 - 1902 wie in Britske oarloch om Transfaal en Oranje Frijsteat yn de Súd-Afrikaanske koloanje, de Kaapkoloanje. Nei de Earste Boere-oarloch bleau de Boeremienskip ûnder druk fan de Britten stean. Yn 1885 waard yn Transfaal by Witwatersrand goud fûn yn in kilometerslange ertslaach.

De kriich waard ynjûn troch dy ûntdekking fan goud, mar ek om in Britsk gebiet út ien stik fan noard- nei súd-Afrika te krijen. Grut-Brittanje stjitte lykwols op in soad ferset en der moasten in soad striidkrêften ynsetten wurde. Al hienen se de kontrole oer de strategysk meast wichtige stêden, dochs bleaune yn de guerrilla-oarloch boargers min te ûnderskieden fan militêren.

As reaksje moast de totale Britske boargerbefolking yn konsintraasjekampen, dêr't de strieminne omstannichheden laten ta hege stjerte oan benammen plaktyfus. Dêrtroch ûntstie in soad wjerstân tsjin de oarloch fan de Britten.
Omdat de oanhâldende oarloch hopeleas like, like it yn 1902 te einigjen yn in frede mei Grut-Brittanje. De Britten en de Boeren hienen de wite kontrole oer Súd-Afrika as mienskiplik doel. Dochs foel it de blanke Súd-Afrikaner ôf. Troch it oproppen fan Afrikaansk nasjonalisme yn de jierren 1930 en 1940 wie de oarloch fan 1830 in barren mei hast mytologyske betsjutting wurden. Omdat de Afrikaanske befolking in soad te lijen hân hie waard it opsetten fan it systeem fan Apartheid en ûnderdrukking in stik ienfâldiger. De swarte befolking soe pas wat te sizzen krije as de Boeren letter selsbestjoer krigen. De ynfloed fan de oarloch op de net-blanke befolking wurdt yn de hjoeddeiske skiedskriuwing faak ferwaarloaze.

De striid koste Grut-Brittanje sa'n 22.000 deaden, 100.000 ferwûnen en in slompe jild. De oerienkomst makke in ein oan it bestean fan Transfaal en de Oranje Frijsteat as Boererepubliken en brocht se yn it Britske Ryk. Yn de oarloch fochten 2000 Nederlanners as frijwilligers oan de boerekant.

## Literatuer
* Davenport, T.R.H., * Africa. A modern history*, 1978
* Nasson, Bill, *De Boerenoorlog 1899-1902*, Verloren, Hilfertsom, 1999
* Pakenham, Th., *The Boer war*, 1981
* Pakenham, Th., *The scramble for Africa 1876-1912*, Londen, Abacus 1991
* Wesseling, H.L., *Verdeel en heers. De deling van Africa 1880-1914*, Amsterdam, Bert Bakker 1991
* Wilson, M. en L. (eds.), *The Oxford history of South-Africa* II: *1870-1966*, Oxford, Clarendon 1971
* Dr. F. J. du Toit Spies, *Van Ons Land Suid-Afrika*, Voorland Brugge, 1947
Voortrekkermonumint

It **Voortrekkermonument** is in monumint yn de Súd-Afrikaanske bestjoerlike haadstêd Pretoria. It swiere monumint fan granyt waard oprjochte as neitins oan de Voortrekkers, dy't de Ingelske Kaapkolanje tusken 1835 en 1854 ferlieten en de binnenlannen fan Súd-Afrika yn giene. 

It oantinken hat as opskrift: *Ons vir jou Suid-Afrika*. It monumint is ûntwurpen troch Gerard Moerdijk, dy't in monumint meitsje woe, "dat tûzen jier stean bliuwt en de skiednis en de betsjutting fan de Grutte Trek foar myn neisieten beskriuwt." It monumint is hast út hiel Pretoaria wei te sjen, omdat it op in hichte stiet.

It monumint byldet twa wichtige mylpeallen yn de skiednis fan de Voortrekkers út:
* De Grutte Trek (1835-1854)
* De Slach by Bloedrivier (1838)
Buygersstate

De **Buygersstate** of **Tabebuorren** wie in state súdeast fan Lekkum, gemeente Ljouwert.

Wannear't dizze state boud waard is net bekend, fan de state is neat werom te finen. Súdeast fan Lekkum lei destiids de terp Tabebuorren, ferneamd nei Tabe de Vries. Noch earder stie dizze terp bekend as Buygers, sa neamd nei it bûten fan it Ljouwerter patrysjerslaach Buygers. In lid fan dizze famylje wie yn de earste helte fan de 16e iuw grytman fan Ljouwerteradiel.

Neffens it "Recesboek" fan Ljouwerteradiel keapje Piter Buygers, grytman fan Wymbritseradiel, en syn frou Yd op 24 jannewaris 1578 in sate yn Lekkum yn it stjerhûs fan Fan Andringha foar 1100 goudgûnen. Neffens it stimkohier fan 1640 is yn dat jier eigener jonkhear Wiglius Buigers en de brûker is Sybout Ruyerts.
Yn 1700 is neffens it Floreenkohier eigener “de Ed. Heer Frans van Eminga” en der heart dan 92,5 pûnsmiet lân by. 

Yn 1832 is it eigendom fan Tiete Hessels van der Tjoeg, in lânbouwer dy't yn Jelsum wennet en de pleats dus ferpachte hawwe sil. Der heart dan (folle) minder lân by de state, want grutte stikken fan de eardere lannen binne no eigendom fan Tiete Solkes Tromp, “Vicepresident bij de Rechtbank” en eigener/bewenner fan it tichtbylizzende Ieburch.

## Bewenners
* oant 1578 Van Andringha
* 1578 Piter Buygers
* 1640 Wiglius Buigers
* 1700 Frans fan Eminga
* 1832 Tiete Hessels van der Tjoeg
Eeckemastins

De **Eeckemastins** wie in stins yn Baaium, gemeente Littenseradiel. Fan de stins is neat werom te finen.

De stins waard yn de 12e iuw boud. Oant 1685 stie by Baaium Eeckemastins, dy't fan 1602 - 1610 bewenne waard troch grytman Ulbo fan Aylva fan de gritenij Baarderadiel.

## Bewenners
* 1602 - 1610 Ulbo fan Aylva
Wolkaam

In **wolkaam** is in kaam dêr't wolkjimmers en wolwevers de fizels fan wol mei útraffelje en lykop rinnend lizze, sadat der in tried fan spûn wurde kin. Dit stik ark bestiet út in platte plankje mei in hantfet. Yn it plankje binne lytse spikers slein.
Skermjen op de Olympyske Simmerspullen 1904

De **[[Olympyske Simmerspullen 1904]]**, ek wol de **IIIe Olympiade** neamd waarden yn 1904 yn Saint Louis, de Feriene Steaten hâlden. It skermjen waard hâlden yn it *Francis Gymnasium*.

## Francis Gymnasium
It Francis Gymnasium waard boud yn 1903 as ûnderdiel fan de wrâldtentoanstelling en makke diel út fan it Francis Field it haadstadion fan de Olympyske Simmerspullen 1904. 

## Utslaggen
### Degen yndividueel

### Floret lannen

### Floret yndividueel

### Sabel yndividueel

### Stokskermjen

## Medaljespegel
Skermjen op de Olympyske Simmerspullen 1996

De **[[Olympyske Simmerspullen 1996]]**, ek wol de **XXVIe Olympiade** neamd, waarden yn 1996 hâlden yn de Amerikaanske stêd Atlanta.
It skermjen waard hâlden yn it *Georgia World Congress Center*.

## Utslaggen
### Degen lannen

### Degen yndividueel

### Floret lannen

### Floret yndividueel

### Sabel lannen

### Sabel yndividueel

## Medaljespegel
De top-8 fan lannen dy't by it skermjen medaljes wûn ha tidens de Olympyske Simmerspullen 1996.

## Sjoch ek
*Skermjen op de Paralympyske Simmerspullen 1996
Skermjen op de Olympyske Simmerspullen 1908

De **[[Olympyske Simmerspullen 1908]]**, ek wol de **IVe Olympiade** neamd waarden yn 1908 yn Londen, Grut-Brittanje hâlden. It skermjen waard hâlden yn it *Franco-British Exhibition Fencing Grounds*.

## Franco-British Exhibition Fencing Grounds
Franco-British Exhibition Fencing Grounds waarden yn 1908 boud as ûnderdiel fan de Franco-British Exhibition. Letter is it skermstadion foar it grutste part ôfbrutsen om plak te meitsjen foar in winkelsintrum.

## Utslaggen
### Degen lannen

### Degen yndividueel

### Sabel lannen

### Sabel yndividueel

## Medaljespegel

## Utslaggen Fryske dielnimmers
Skermjen op de Olympyske Simmerspullen 1912

De **[[Olympyske Simmerspullen 1912]]**, ek wol de **Ve Olympiade** neamd waarden yn 1912 yn Stokholm, Sweden hâlden. It skermjen waard hâlden yn de *Östermalm Athletic Grounds*. 

## Östermalm Athletic Grounds
De Östermalm Athletic Grounds is yn 1906 boud en wie oant de bou fan it Olympysk Stadion yn Stokholm it wichtichste Atletykbaan fan Sweden. Yn de wintermoannen is de atletykbaan in 400 meter iisbaan. It oantal taskôgers wat der yn it stadion kin is ûnbekind.

## Utslaggen
### Degen lannen

### Degen yndividueel

### Floret yndividueel

### Sabel lannen

### Sabel yndividueel

## Medaljespegel

## Utslaggen Fryske dielnimmers
Tsjil (betsjuttingsside)

"**Tsjil**" hat yn de Wikipedy ferskate betsjuttings:

* Tsjil (fuortbeweging), een rûn foarwerp dat om in as draaie kin om foarút te kommen
* Tosktsjil, in rûn foarwerp mei tosken dat om in as draaie kin
* Libbentsjil, in lering út it Tibetaansk Boedisme
* Tsjil (organisaasje), in stifting dy't de ferkeap fan Fryske boeken befoarderje wol
Slach by Dokkum (1418)

De **Slach by Dokkum** is in fjildslach út de Grutte Fryske Oarloch. De slach wie it gefolch fan in Alliearden oanfal op de Skieringers yn Dokkum, dy't dat plak brûkte om de Alliearden op see te bestoken. De gefjochten barden by Dokkum en Iesumasyl. 

## Oanlieding
Nei de nederlaach yn de slach by Okswertersyl stiene de Skieringers hiel bot ferswakke tsjinoer de Alliearden. De Roomske kening Sigismund hie har lykwols stipe tasein, mar stjoerde gjin militêre help. In part fan Keno II tom Brok syn leger wie nei de slach efter bleaun yn de Ommelannen en  rjochting Westerlauwersk Fryslân gean dêr't sy yn Achtkarspelen oan it plonderje en rôve slein wie. De Skieringers koene dêr gjin folweardich leger tsjinoer stellen en moaste har beheine mei piraterij op see. Op alderlei wizen besochten sy de Alliearden te dwersbongeljen dêr't sy ek de Fiktaaljebruorren by ynskeakele. Dokkum wie strategysk lein en mei har festingswurken fan wichtich belang foar de Skieringers, wat de reden wie foar de Alliearden om oan te fallen.   

## De Slach
Yn 1418 set it Alliearde leger har ûnder lieding fan Fokko Ukena op wei rjochting Dokkum en plondere ûnderweis alles wat sy tsjin kommen. By Dokkum oankaam hoegden se net folle muoite te dwaan om de fersterke stêd yn hannen te krigen. Nei inkele skermutselingen mei de Skieringer ferdigeners jouwe dy har oer en is de stêd oermastere. Dokkum wurdt brânskatte en de stêd militêr ûnskeadlik makke. 

It measte part fan de bewapene Skieringers hâlde har op by de stins fan Iesumasyl en de striid ferpleatst him dêrhinne. Hjirre giet it fûleindiger oan ta as by Dokkum. Pas op it stuit dat de oanfallers it opjaan woene, bruts de ferdigening dochs noch en waard ek dy festing ynnaam.

## Gefolgen
Nettsjinsteande de lytsere skeal fan de slach, fergelike mei de slach by Okswertersyl wiene der folle minder slachtoffers, hie de útkomst grutte gefolgen. Troch de Skieringers op eigen boaiem te ferslein dielde de Alliearden har in bot gefoelige tik út. It Skieringer ferset wie brutsen en sy wiene ree frede te sluten mei de oerwinners. Om it plonderjen te stoppen betelle sy de
oerwinners in skatting fan inkele tûzen Frankyske skilden. Dêrnei gie it Alliearde leger werom nei Easterlauwersk Fryslân.
Tsjil

In **tsjil** as **tsjel** (dialektysk ek **fjil**) is in rûn foarwerp dat om in as draait en sa de wjerstân by it ferpleatsen fan in lêst ferleget.

## Bou
Fanwegen dy funksje wurdt dêrom gaurus tocht dat de nauwe en de stilen perfoarst nedich binne for in tsjil, mar ûndersyk wiist út dat soks net it gefal is.
* In tsjil kin sûnder stilen, at der mar eat is wat de râne fan it tsjil weihâldt fan de nauwe. Dat koe bygelyks mei in folslein tsjil, dêr't gâns it tsjil de râne wei hâldt.
* Oarsom draait it tsjil om in nauwe, mar it is net nedich dat der wier materiaal is yn it sintrum fan it tsjil; ferskate útfiners hawwe it tsjil op'e nij útfûn, om sjen te litten dat it midden leechbliuwe kin, at de râne mar stevich genôch is om himsels nei bûten te hâlden.
* It wie al langer bekend dat de rûne râne sels ek net essisjeel is, at der mar altiten eat is wat it tsjil omheech hâldt; dat koe likegoed in trijekant wêze yn stee fan in sirkel. Lykwols is in likernôch sirkel makliker te meitsje as in groep fan elkoar oanfollende trijekanten.

Oarsom binne der rûne foarwerpen dy't om in as draaie mar dêr't ferleging fan de fjerstân net it heechste doel is. Sa draait in wals bygelyks om de as, mar de essinsje is it pletten fan de ûndergrûn, net it roljen. Dêrmei is in wals net wier in tsjil.

## Tapassings
In tsjil is omrede fa dy funksje fan ferpleatsen gauris in ûnderdiel fan in:
* auto
* frachtwein
* autobus
* motorfyts
* bromfyts
* fyts
* karre
* rolstoel 

## Oarprong
It like te wêzen dat it tsjil sa'n 36e iuw f.Kr. ûntwikkele is yn de Karpaten. Yn de mynbou dêr wie it sleeën op rollers ûnpraktysk, dat stadichoan kaam der in systeem mei ynboude rollers. Fan dêr wienen fierdere ferbetterings it lytser meitsjen fan it middelpart fan de roller, en dan op it lêst it hielendal fuortlitte fan de ferbining tusken de úteinen dêrfan.
Slach by Miedum

De **Slach by Miedum** is in fjildslach dy't barde yn de Grutte Fryske Oarloch en wie op of de dei nei 19 augustus 1419. Der waard slach levere krekt besuden Frjentsjer by Miedum.  

## Eftergrûn en de slach
Neidat de Skieringers troch de Alliearden ferslein wiene by Dokkum waard oer en wer ûnderhannele om de oarloch te beëinigjen. De plannen foar frede wiene al aardich foardere doe't er noch in wapene konflikt barde tusken de Skieringer haadling Sikke Sjaarda en guon Fetkeapers.

De oanlieding foar it konflikt wie de finzennimming fan in gewelddiedige dief troch Sikke Sjaarda. Fetkeapers út de omkrite fan Frjentsjer woene dat de dief oan har útlevere waard, mar dat waard troch Sikke wegere. Omdat de dief yn Frjentsjer finzen hâlden waard dêr't Sikke it foar it sizzen hie, sammelen de Fetkeapers in leger byelkoar en foelen de stêd op 19 augustus 1419 oan.  
Sikke Sjaarde hie de oanfal oankommen sjoen en syn eigen leger mobilisearre dêr't ek bûtenlânske hierlingen yn sieten. Hy slagge dêryn om de oanfal op de stêd ôf te slaan en koe de Fetkeapers fuortjeie. Dêrnei waarden de Fetkeapers troch Sikke efternei sitten en op in fjild by Miedum dat de "Spaensche miede" neamd waard ynhelle en foarfêst ferslein.
Skermjen op de Olympyske Simmerspullen 1920

De **[[Olympyske Simmerspullen 1920]]**, ek wol de **VIIe Olympiade** neamd waarden yn 1920 yn Antwerpen, Belgje hâlden. It skermjen waard hâlden yn de *Tuinen van het Egmontpaleis*. 

## Tuinen van het Egmontpaleis
It Egmontpaleis waard boud yn 1548 It Paleis is hjoed de dei it ûnderkommen fan de Belgyske oerheid. De Túnen waarden yn 1920 foar it earst iepensteld foar it publiek.

## Utslaggen
### Degen lannen

### Degen yndividueel

### Floret lannen

### Floret yndividueel

### Sabel lannen

### Sabel yndividueel

## Medaljespegel

## Útslaggen Fryske dielnimmers
Carthage (Illinois)

**Carthage** is in stêd (*[[city]]*) yn de Amerikaanske steat Illinois, dat bestjoerlik ûnder Hancock County falt.

Carthage is ferneamd as plak dêr't Joseph Smith, de stifter fan de Mormoanske tsjerke, yn 1844 deadien waard.

## Keppeling om utens
* http://www.carthage-il.com
Springfield (Illinois)

**Springfield** is de haadstad fan de steat Illinois, yn de Feriene Steaten fan Amearika, en ek it haadplak fan Sangamon County. By de telling fan 2000 hie de stêd sa'n 111.454 en de agglomeraasje 201.437 ynwenners.

De stêd waard stifte yn 1821 en waard de haadstêd fan Illinois yn 1837. Ferskate plakken yn de stêd bringe Abraham Lincoln te binnen, dy't yn 1832 mei syn politike wurkpaad yn Springfield útein sette. De âlde Route 66 rint troch de stêd.

## Demografy
Fan de bevolking is 14,4 % âlder as 65 jier en bestiet dy foar 36,1 % út ienpersoanshúshâldings. De wurkleazens beslacht 4,2 % (sifers folkstelling 2000).

Likernôch 1,2 % fan de befolking fan Springfield bestiet út *[[Hispanjolen|hispanics]]* en *latino's*, 15,3 % is fan Afrikaansk komôf en 1,5 % fan Aziatyske oarsprong.

HIt tal ynwenners gie fan 107.265 yn 1990 nei 116.250 yn 2010.

## Klimaat
Springfield hat in lânklimaat. Jannewaris hat in trochsneed temperatuer fan -4,3&nbsp;°C, yn july is dat 24,7&nbsp;°C. Der falt 895,4 mm delslach it jier (feiten mjitperioade 1961-1990).

## Berne yn Springfield
* Seth Barnes Nicholson (12 novimber 1891), Amerikaansk astronoom
* June Christy (1925–1990), sjongster
* Barrett Deems (1914-1998), jazz-drummer en bandlieder
* David Hammons (* 1943), keunstner
* William Jayne (1826–1916), politikus
* Nicholas Vachel Lindsay (1879–1931), skriuwer
* Robert Todd Lincoln (1843–1926), politikus
* James H. Slater, politikus en kongreslid
* Dave Wolverton (* 1957), skriuwer


File:Illinoisoldcapitol.jpg|*It âlde State Capitol*
File:Lincoln's Tomb.JPG|*Tombe fan [[Abraham Lincoln|presidint Lincoln]]*
File:Springfield tornado damage Marriott.JPG|*Skea oan hotel nei de tornado fan 2006*
Clara Morgane

**Clara Morgane** (Marseille, 25 jannewaris 1981) is de artistenamme fan de Frânske sjongster en presintatrise **Emmanuelle Aurélie Munos**. 

## Karriêre
Morgane waard op har tolfde al fotomodel. Letter posearre se neaken foar ûnder oaren *[[FHM (tydskrift)|FHM]]*, de *[[Playboy Magazine|Playboy]]* en *[[Maxim (tydskrift)|Maxim]]*. Yn maaie 2002 stie se yn de *[[Penthouse (tydskrift)|Penthouse]]* en wie se de *[[Penthouse Pet]]* fan 'e moanne. Op har njoggentjinde, yn 2000, sette se útein mei in karriêre as aktrise yn soft-eroatyske en pornofilms, dy't se lykwols yn 2004 beëinige. 

Morgane brocht yn 2007 har debút-cd *DéCLARAtions* út, mei nûmers dy't hja sels skreaun hie en song. Teffens wie sy fan 2001 oant en mei 2008 presintatrise by de stjoerder Canal+. Hoewol't Morgane tsjintwurdich net mear aktyf meiwurket oan 'e produksje fan eroatyske films, hat it mêd har omtinken noch wol. Fierders skriuwt hja kollumns dêr't se seksuële rie yn jout, en ek hat se de linzjerymerken *Clara M.* en *Shocking Princess* oprjochte. Yn 2003 ferskynde har autobiografy, mei de titel *Sex Star*.

## Filmografy
* 2001: *La Collectionneuse*
* 2001: *Les Dessous de Clara Morgane*
* 2001: *Max 2*
* 2001: *Projet X* 
* 2002: *La Dernière fille)*
* 2002: *La Cambrioleuse*
* 2002: *Le Journal de Pauline*
* 2002: *La Candidate*
* 2002: *Luxure*
* 2002: *Perverse Léa*
* 2003: *Manuela ou L'impossible plaisir*
* 2003: *La Sulfureuse*
* 2003: *Snowboarder*
* 2003: *Laure ou Une sensuelle rencontre*

## Diskografy
### Album
* 2007: DéCLARAtions
* 2010: Nuits Blanches

### Singles
* 2007: J'aime (Duet mei Lord Kossity)
* 2007: Sexy Girl
* 2008: Andy 

## Prizen en nominaasjes

## Literatuer
* Clara Morgane: *Sex Star*. Adcan Edition 2003, ISBN 2-84814-009-7 (Frânsk)
* Clara Morgane: *Kâma Sûtra*. Adcan Edition 2004, ISBN 2-95165-721-8 (Frânsk)

## Keppelings om utens
* Offisjele webside fan Clara Morgane
* Biografy en filmografy fan Clara Morgane yn 'e ''Internet Movie Database''
Linzjery

**Linzjery** is in term foar frouljusûnderguod út it Frânsk wei. Der wurdt sprutsen fan "frouljuslinzjery" of "dameslinzjery", dat in pleonasme is, omdat linzjery altyd foar froulju ornearre is. Yn de westerske kultuer binne der ferskate soarten linzjery, dêr't in protte fan in eroatysk karakter hawwe. Linzjery is iuwenlang makke fan  natuerlike materialen sa as wol, side en katoen, mar yn de 20e iuw binne der ek syntetyske stoffen sa as nylon, fiskose, lureks en lykra bykaam.

Foarbylden fan linzjery binne:
*Babydoll
*Bêdjaske
*Beha
*Body
*Bodystocking
*Bodysuit
*Bustier
*Catsuit
*Chemise
*Corselet mei elastyk
*String - (C-string, G-string)
*Guêpière
*Beskate soarten wanten
*Sjarretel
*Sjarretellegurdel
*Korset
*Lange hoazen
*Hoasbannen
*Legging
*Nachthimd
*Underbroek
*Panty
*Topke
*Syrische linzjery
Boppeklean sa as hotpants, minirôk, broekpakken en jurken wurde net ta de linzjery rekkene, mar der is wol in folsleine yndustry dy't aparte modellen makket foar eroatyske doelen, dy't likegoed yn as fan it bêd droegen wurde kinne.
Skermjen op de Olympyske Simmerspullen 1924

De **[[Olympyske Simmerspullen 1924]]**, ek wol de **VIIIe Olympiade** neamd waarden yn 1924 yn Parys, Frankryk hâlden. It skermjen waard hâlden yn it *Vélodrome d'hiver*. 

## Medaljespegel

## Vélodrome d'hiver
It Vélodrome d'hiver waard boud yn 1900 as ûnderdiel fan de wrâldtentoanstelling yn Parys. Yn 1909 waard it omboud ta Velodroom mei in lingte fan 253.16 m en yn it midden in rolskaatsbaan fan 2.700 fjouwerkante meter en krige it syn namme Vélodrome d'hiver. Yn 1924 wie it Olympysk Stadion foar it wrakseljen, boksen, skermjen en gewichtheffen.
It Vélodrome waard 18 jier nei de Spullen bekend trochdat it yn de Twadde Wrâldkriich brûkt wie as sammelplak fan minsken dy't oppakt wiene nei in grutte razzia yn Parys. Yn 1959 is it velodrome ôfbrutsen om plak te meitsjen foar it Frânske ministearje fan Binnenlânske saken.

## Utslaggen
### Degen lannen

### Degen yndividueel

### Floret lannen

### Floret yndividueel

### Sabel lannen

### Sabel yndividueel

## Utslaggen Fryske dielnimmers
C-string

De **C-string** is in trijehoekich laapke stof, fersterke mei bûgsume keunststof, dat tusken de skonken droegen wurdt.
In foardiel is dat it gjin sydkanten hat en ûnder de klean net te sjen is. Teffens komme der by it sinnebaaien gjin wite streken, sa't wol by de g-string of in bikinibroekje barre kin.
Skioto (rivier)

De **Skioto** is in rivier yn midden- en súd-Ohio, goed 372km lang.  De rivier ûntstiet yn Auglaize County yn west-sintraal Ohio, rint dan troch Kolumbus, dêr't syn grutste sydrivier, de Olentangy der by komt en mûnet yn de Ohio by Portsmouth. De rivier is te lyts foar moderne kommersjele skipfeart. Ekonomysk is de rivier fral fan belang foar rekreaasje en drinkwetterfoarsjenning.

## Dammen en wetteropslach
Der lizze twa grutten dammen yn de rivier. De Griggsdaam yn Kolumbus waard boud yn 1904-1908 om in wetterfoarried foar dy stêd te krijen.  Fierder streamop, by Shawnee Hills, waard yn 1922-1925 de O'Shaughnessydaam oanlein sadat in grut wetterreservoir ûntstie dat doetiids wol "de moaiste ynlânske wetterwei fan de Feriene Steaten" neamd waard. Beide damen hat de stêd Kolumbus it behear oer.


File:Scioto ChillicotheOH.jpg|*De Skioto by Chillicothe*
Ofbyld:Downtown Columbus OH.jpg|*De Skioto yn [[Kolumbus (Ohio)|Kolumbus]]*
Ofbyld:Scioto River 2.jpg|*De Skioto ûnder South Bloomfield, Ohio*


## Keppelings om utens
*  Hopewell Culture National Historic Park
*  Freonen fan de Skioto
Hartford (Konettikut)

**Hartford** is de haadstêd fan de Amerikaanske steat Konettikut. It plak leit oan de rivier de Konettikut yn it midden fan de steat.

De stêd Hartford is de op twa nei grutste stêd fan Konettikut (nei Bridgeport en New Haven).

Hartford is de "fersekeringshaadstêd" fan de Feriene Steaten - in oantal grutte fersekeringsmaatskippijen hawwe der harren haadkantoar.

## Skiednis
Neidat de Nederlânske ûntdekkingsreizger Adriaen Block it gebiet ferkend hie yn 1614, setten  bûnthannelers fan de koloanje Nij-Nederlân dêr yn 1623 in hannelspost op, dy't troch de pleatslike yndianen *Suckiaug* neamd waard. De namme fan dy hannelspost wie "Huys de Hoop". Yn 1633 wie de post in lyts fort wurden troch útwreiding mei in blokhûs en in pallisade en in lyts garnisoen soldaten mei in stikmannich kanonnen út Nij Amsterdam.

De earste Ingelske kolonisten kamen yn 1636

## Demografy
Fan de befolking is 9,5 % âlder as 65 jier en bestiet foar 33,2 % út ienpersoanshúshâldings. De wurkleazens berint 4,8 % (sifers folkstelling 2000). Likernôch 40,5 % fan de befolking fan Hartford bestiet út hispanics en latino's, 38,1 % is fan Afrikaanske oarsprong en 1,6 % fan Aziatyske oarsprong. It ynwennertal sakke fan 137.289 yn 1990 nei 121.578 yn 2000.

### Berne yn Hartford

* Frederick Law Olmsted (1822-1903), lânskipsarsjitekt
* Alfred Terry (1827-1890), militêr
* Katharine Hepburn (1907-2003), aktrise
* Roger Sperry (1913-1994), neuro-psycholooch en Nobelpriiswinner
* Lois Fisher-Ruge (1940), sjoernaliste en skriuwster
* Arielle Dombasle (1953?), (Frânsk) aktrise
* Michael Stefano (1969), pornoakteur, -regisseur en -filmprodusint

## Klimaat
Jannewaris hat in trochsneed temperatuer fan -4,1&nbsp;°C, yn july is dat 23,2&nbsp;°C. Jierliks falt der trochstrings 1121,2 mm delslach (op basis fan de mjitperioade 1961-1990).

## Stedsbyld

File:Downtown Hartford from above, 2009-12-10.jpg|*Hartford yn 2009*
File:Ados Israel Synagogue, Pearl Street, Hartford, CT.JPG|*De Ados Israel Synagogue (1872), ticht yn 1985, [[Joadendom|Joadske]] mienskip sit no mear yn [[West Hartford]]*
File:PrattStHartford.jpg|*Prattstreet, sintrum Hartford*
File:Travelers Tower, Hartford, CT - view 1.JPG|*Travelers Toer, sintrum Hartford*
Konettikut (rivier)

De **Konettikut**, de langste rivier yn Nij Ingelân yn de Feriene Steaten. De stream begjint yn de Konettikutmarren, in stikmannich marren yn it noarden fan de steat Nij Hampshire ticht by de Kanadeeske grins. Dêrwei streamt de rivier nei it suden, foarmet de grins tusken de steaten Fermont en Nij Hampshire, rint troch it westen fan Massachusetts en it midden fan Konettikut en mûnet yn de Long Island Sound. De rivier hat in lingte fan 640 km en in ôfwetteringsgebiet fan 29.138 kante kilometer.

Fral yn de maitiid, at de snie raant, nimt de rivier in protte sedimint mei. Dat hat de foarming fan sânbanken by de mûning fan de rivier fan gefolgen, dy't de skipfeart behinderje. Dêrtroch hat de Konettikut as iennige fan de rivieren yn de regio gjin grutte stêd oan de mûning.

## Skiednis
De namme fan de rivier is in Frânske ferbastering fan it wurd *quinetucket* dat yn de taal fan de Algonquin yndianen "lange tijrivier" betsjut.

De earste Europeaan, dy't de rivier seach wie de Nederlânske ûntdekkingsreizger Adriaen Block yn 1614. De Nederlanners neamden de rivier de *"Versche Rivier"*. De earste Ingelske kolonist dy't syn besite oan de rivier beskreau, wie Edward Winslow fan de Plymouth koloanje yn 1632. Yn 1633 festigen de Ingelsken in hannelspost yn Windsor yn Konettikut. De Nederlanners bouden in hannelspost mei in  fort yn Hartford, dy't beide wer ferlitten waarden yn 1654.

Fanwege it grutte ferfal fan de rivier waarden der yn de 19e iuw fabriken oan de ouwer set en meitsje gebrûk fan wetterkrêft. It grutste ferfal (17,7 meter) hat de rivier by Holyoke yn Massachusetts. Oare yndustrysintrums fan belang binne Windsor yn Konettikut, Springfield yn Massachusetts en Brattleboro yn Fermont.


Image:TrophyStretchConnecticuttRiver.jpg|Under First Connecticut Lake
Image:ConnecticuttRiverNearColebrook.jpg|Under Colebrook, New Hampshire
Image:Connecticut River near its mouth.JPG|Tichteby de mûning
Image:Connecticut River bridge.jpg|Founders Bridge mei útsjoch op de Bulkeleybrêge
Image:Morning mist on the Connecticut River from the Bissell Bridge by Elias Friedman (elipongo).JPG|Mist by de  Bissellbrêge
Falkenburchske Mar

De **Falkenburchske Mar** (Nederlânsk: *Valkenburgse Meer*) is in rekreaasjedobbe en sânwinningslokaasje tichteby Falkenburch en by it Fleankamp Falkenburch lâns yn de Nederlânske gemeente Katwijk.

De mar is yn de jierren 1950 ûntstien troch sânwinning foar it produsearjen fan kalksânstien foar de bou. It Nasjonaal Smelspoarmuseum is dêr fêstige en der kin in ritsje de mar by del makke wurde mei in steamtram. 
  
De Falkenburchske Mar en neiste omkriten hawwe in rekreätive funksje en binne ek in wichtich natuergebiet. De mar en de greiden rûnom binne in wichtige biotoop en pleisterplak foar ferskate soarten einen, guozzen, greidefûgels en trekfûgels, lykas de Toefert, de Kanadeeske goes en de ljip. Yn oktober sammelje op, de frijwillich beskerme, greide bytiden wol tûzen ljippen foar de trek nei it suden.

Troch de weiferbreding fan de oanbuorjende Rijnlandroute yn 2014 sil it dúnpoldergebiet mear ferkeerslawaai en utlitgassen te ferduorjen ha.


Landschap-Valkenburgse meer-tussen Valkenburg en Leiden-04.jpg|Falkenburchske mar
Landschap-Valkenburgse meer-tussen Valkenburg en Leiden-02.jpg|Steamtrein by de Falkenburchske mar